Mediškių ąžuolas
56°16′19″š. pl. 21°42′45″r. ilg.﻿ / ﻿56.272033°š. pl. 21.712425°r. ilg.﻿ / 56.272033; 21.712425 Mediškių ąžuolas – ąžuolas, Skuodo rajono savivaldybės saugomas botaninis gamtos paveldo objektas. Auga Aleksandrijos seniūnijoje, Jedžiotų kaime, šalia žvyrkelio (Kalno g.) esančios sodybos, 2,3 km į pietryčius nuo Aleksandrijos. Medis auga aptvertos ganyklos pakraštyje, pamiškėje, kiek toliau telkšo tvenkinys. Pažymėtas informacine lentele. Ąžuolo augimo vieta žymi buvusią K. Zenono sodybą prie tvenkinio. Pasak K. Zenono, aplink sodybą anksčiau ošė dideli miškai, kuriuose augo daug ąžuolų. Jo pavadinimas siejamas su žodžiu „medė“, reiškiančiu mišką. Mediškių ąžuolą paskelbė saugomu medžiu Skuodo rajono Liaudies Deputatų Tarybos vykdomasis komitetas 1985 m. Medžio aukštis 23,2 m, kamieno apimtis 1,3 metro aukštyje 4,05 m.